הישגים ושיאים של מדונה
שיאים והישגים ברמה הבין לאומית

| שיא/הישג | הסבר/הערות |
| --- | --- |
האמנית הנשית המצליחה ביותר בהיסטוריה: בשנת 2000 ספר השיאים של גינס הכתיר את מדונה כאמנית הנשית המצליחה ביותר בהיסטוריה.
האמנית הנשית שמכרה הכי הרבה אלבומים ושירים: ספר שיאי גינס הכתיר את מדונה כזמרת שמכרה הכי הרבה אלבומים ושירים בהיסטוריה בשנת 2012 עם מכירות של כ-300 מיליון אלבומים ושירים. בשנת 1998 הם זיכו אותה גם בשיא כאשר אז מכירותיה עמדו על כ-200 מיליון אלבומים ושירים.
האלבום הנמכר ביותר לאישה: על פי ספר השיאים של גינס בשנת 1992 אלבומה True Blue היה לאלבום הנשי הנמכר ביותר בהיסטוריה עם מכירות של 17 מיליון עותקים נכון לאוקטובר 1990. אך מאוחר יותר השיא נשבר על ידי שאניה טוויין שאלבומה Come On Over נמכר בין 39 ל-42 מיליון עותקים.
האמן המסומפל ביותר: על פי ספר שיאי גינס מדונה היא האמן שסימפלו אותו הכי הרבה פעמים או עשו לו הכי הרבה רמיקסים.
אלבום הרמיקס הנשי הנמכר ביותר בכל הזמנים: You Can Dance נמכר בלמעלה מ-5 מיליון עותקים ובכך הפך לאלבום הרמיקס הנשי שנמכר במרבית העותקים בהיסטוריה.
אלבום האוסף הנמכר ביותר לאמן סולו: The Immaculate Collection נמכר בלמעלה מ-32 מיליון עותקים ובך הפך לאלבום האוסף הנמכר ביותר בהיסטוריה.
האלבום הנשי הנמכר ביותר בשנות ה-80: אלבומה True Blue הוכתר כאלבום הנשי הנמכר ביותר בשנות ה-80.
הקליפים היקרים ביותר בהיסטוריה: הקליפים לשירים "Express Yourself" ו-"Bedtime Story" עלו 5 מיליון דולר ובכך הפכו לקליפים היקרים ביותר בהיסטוריה. שיא זה נשבר על ידי מייקל ג'קסון וג'נט ג'קסון כאשר הקליפ לשיר שלהם "Scream" עלה 7 מיליון דולר. בהמשך, נשבר השיא על ידי טיילור סוויפט ושירה "Look What You Made Me Do" שעלה 10 מיליון דולר.
הכי הרבה תלבושות שהוחלפו בסרט: בסרט "אוויטה" מדונה החליפה 85 תלבושות.
הקליפ הנמכר ביותר בכל הזמנים: הקליפ לשיר "Justify My Love" היה לקליפ הנמכר ביותר בהיסטוריה כאשר קיבל 4 מעמדות פלטינה, על מכירות של חצי מיליון עותקים נכון ליולי 1992
השיר שהגיע למקום הראשון בהכי הרבה מדינות: היא הגיעה לשיא זה עם השיר "Hung Up" כאשר הוא הגיע למקום הראשון ב-41 מדינות שונות
האלבום שהגיע למקום הראשון בהכי הרבה מדינות: הגיעה לשיא זה עם האלבום Confessions on a Dance Floor אשר הגיע למקום הראשון ב-41 מדינות ובכך שברה את השיא של עצמה עם האלבום True Blue שהגיע למקום הראשון ב-28 מדינות.
האלבום ששהה הכי הרבה זמן במקום הראשון במצעד האלבומים האירופאי: אלבומה True Blue שהה 34 שבועות במקום הראשון במצעד זה.
הכי הרבה שירים שהגיעו למקום הראשון במצעד אירופה הוט 100: היא הכניסה 17 שירים למקום הראשון במצעד יותר מכל אמן אחר.
הכי הרבה שירים שהגיעו למקום השני במצעד אירופה הוט 100: עם 7 שירים, היא עשתה זאת יותר מכל אמן אחר בהיסטוריה.
סיבוב ההופעות הכי מרוויח לאישה: היא הגיעה לשיא זה בזכות סיבוב ההופעות Confessions Tour, כאשר גרף 194.5 מיליון דולר. היא שברה את השיא של עצמה שוב עם סיבוב ההופעות "Sticky & Sweet Tour" אשר גרף 408 מיליון דולר. אם כי שיא זה נשבר על ידי ביונסה בסיבוב ההופעות Renaissance World Tour.
אמן הסולו שגרף הכי הרבה רווחים בסיבוב הופעות: בהמשך לשיא הקודם היא גם שברה את השיא של סיבוב ההופעות הכי מרוויח לאמן סולו אך שיא זה נשבר על ידי רוג'ר ווטרס עם סיבוב ההופעות שלו The Wall Live. בנוסף באותה תקופה זהו היה סיבוב ההופעות השני הכי מצליח אי פעם בהיסטוריה.
סיבוב ההופעות השני שהרוויח הכי הרבה פר מופע.: Confessions Tour היה לסיבוב ההופעות הנשי שהרוויח הכי הרבה פר מופע על פי שיאי גינס כאשר הרוויח 3.2 מיליון דולר פר מופע. בשנת 2009 היא שברה את השיא של עצמה עם סיבוב ההופעות Sticky & Sweet Tour אם כי בשנת 2016 השיא שלה נשבר על ידי ביונסה בסיבוב ההופעות The Formation World Tour.
המופע הכי מצליח בסקנדינביה: במהלך סיבוב ההופעות Sticky & Sweet מדונה הופיעה בפינלנד, הלסינקי מול קהל של 85 אלף איש ובכך הפכה לאמן שהופיע מול הכי הרבה קהל בהופעה בודדת בסקנדינביה
הבדרנית שהרוויחה הכי הרבה כסף בזמן הקצר ביותר: מדונה הרוויחה בין השנים 1986 ל-1990 125 מיליון דולר על פי פורבס. אופרה ווינפרי שברה שיא זה ב-2011 עם רווח של 290 מיליון דולר בשנה אחת.
כוכבת הפופ שהרוויחה הכי הרבה כסף בשנה אחת: היא הרוויחה 125 מיליון דולר בין 2012 ל-2013 ובכך שברה את השיא של סלין דיון ב-1998. אם כי השיא שלה נשבר ב-2015 על ידי קייטי פרי.
הזמרת שהרוויחה הכי הרבה כסף בשנה אחת: בדומה לשיא הקודם, ספר שיאי גינס הכתיר את מדונה כזמרת הרוויחה הכי הרבה כסף בשנה אחת כאשר הרוויחה בשנת 2007 110 מיליון דולר. היא שברה שיא זה שוב ב-2013 עם רווח של 125 מיליון דולר אך בשנת 2015 השיא נשבר על ידי קייטי פרי.
הזמרת העשירה ביותר בעולם: זכתה בתואר זה בשנת 2006 על פי שיאי גינס ובשנת 2008 על ידי פורבס אם כי בשנת 2019 השיא שלה נשבר על ידי ריהאנה.
החוזה הגדול ביותר עבור אישה: בשנת 2007 היא חתמה על חוזה עם חברת לייב ניישן אנטרטיינמנט בשווי של 120 מיליון יורו ובכך זה הפך לחוזה היקר ביותר בהיסטוריה עבור אישה
מופע המחצית הנצפה ביותר בסופרבול: מופע המחצית שלה ב-2012 גרף 114 מיליון צופים ובכך שבר את השיא של מייקל ג'קסון. אם כי השיא נשבר על ידי ברונו מארס ב-2014.
הנושא המצויץ ביותר בטוויטר בזמן הקצר ביותר: בתוך דקה הופעת הסופרבול שלה קיבלה 10,250 ציוצים.
הסרט הדוקומנטרי המצליח ביותר: הסרט הדוקומנטרי שלה Madonna: Truth or Dare היה לסרט הדוקומנטרי המצליח ביותר בבתי הקולנוע כאשר גרף 29 מיליון דולר. אם כי שיא זה נשבר על ידי הסרט באולינג לקולומביין בשנת 2002.
ספר הילדים השני שנמכר הכי מהר בהיסטוריית בריטניה: ספר הילדים שלה השושנים האנגליות היה לספר הילדים השני שנמכר הכי מהר בהיסטוריית בריטניה כאשר מכר 10,000 עותקים שבוע הראשון ליצאתו, 220 עותקים פחות מהספר החמישי בסדרת ספרי הארי פוטר.
ספר המתנה שנמכר הכי מהר בהיסטוריה: בתוך 3 ימים בלבד הספר סקס מכר מיליון וחצי עותקים.
ספר המתנה הנמכר ביותר בהיסטוריה: בהמשך לשיא הקודם, הספר סקס הוא גם ספר המתנה הנמכר ביותר בהיסטוריה.
האמן שזכה בהכי הרבה פרסי VMA: מדונה הייתה לאמן שקיבל הכי הרבה פרסי VMA בהיסטוריה כאשר זכתה ב-20 פרסים. אך שיא זה נשבר על ידי ביונסה ב-2016 כאשר זכתה ב-24 פרסים.
יום המכירה המוקדמת הראשון הגדול ביותר ב-iTunes: אלבומה MDNA הראשון באייטיונז של 50 מדינות רק מהיום הראשון של המכירה המוקדמת מה שהביא את iTunes להגידיר יום זה כיום הראשון של מכירה מוקדמת הגדול ביותר בפלטפורמה.
ההופעה החיה האינטרנטית הנצפית ביותר אי פעם: הופעתה באקדמיית בריקסטון שבלונדון שברה את השיא כאשר בהופעה זו צפו 9 מיליון אנשים. ובכך שברה את השיא של פול מקרטני עם 3 מיליון צופים.